ฺBrexit คืออะไร
ฺBrexit เป็นการรวมคำระหว่าง British + Exit ถูกใช้เรียกถึงเหตุการณ์ที่มีแนวโน้มว่า อังกฤษ อาจจะขอแยกตัวออกจากการเป็นสมาชิกสหภาพยุโรป (กลุ่ม EU) เหมือน Grexit ในอดีต (Greece + Exit) อังกฤษจะมีการทำประชามติ ให้ประชาชนโหวตในวันที่ 23 มิ.ย. ปี 2016 ว่า คนในประเทศต้องการเห็นอังกฤษอยู่ใน EU ต่อไป หรืออยากให้แยกออกมา

เหตุการณ์ดูมีโอกาสที่คะแนนโหวตจะเทไปว่า อยากแยกตัวมากขึ้น เมื่อนาย Boris Johnson บอกว่าจะรณรงค์ให้อังกฤษแยกตัวในการทำประชามติวันที่ 23 มิ.ย. 2016 ไม่ใช่แค่นั้น รัฐมนตรี 6 คนในรัฐบาลของนาย David Cameron ก็แสดงจุดยืนว่า จะสนับสนุนการแยกตัว ทั้งๆ ที่ David Cameron รณรงค์ให้อยู่ต่อ

ทำไมประชาชนจำนวนไม่น้อยอยากออกจาก EU?

1. เพราะปัญหาหนี้ในยุโรป กระทบต่อสมาชิกทั้งหมด แสดงให้เห็นว่า คนอังกฤษบางส่วนไม่อยากแบกปัญหานี้

2. มีกลุ่มคนที่ต่อต้านการไหลเข้ามาทำงานของคนต่างชาติ และปัญหาผู้อพยพที่ไหลเข้ามาในกลุ่ม EU

3. มีกลุ่มคนที่อยากให้อังกฤษมีเสรีในการจัดทำข้อตกลงทางการค้ากับประเทศอื่นๆ ไม่ใช่ต้องไปขออนุญาตกลุ่ม EU ทุกครั้ง

ถ้าออกจาก EU จริง จะเกิดอะไรขึ้น?
ระยะสั้น หลังจากที่มีการประกาศว่าจะทำประชามติ เงินปอนด์อ่อนค่าลงเกิน -2% ต่อดอลลาร์สหรัฐฯ ต่ำที่สุดในรอบ 7 ปี แสดงให้เห็นว่า ถ้าออกจริงๆ เงินปอนด์คงอ่อนค่าได้อีก
ระยะยาว ผู้ประกอบการกว่า 200 คนไม่เห็นด้วยกับการแยกตัว เพราะจะทำให้เกิดความเสี่ยงต่อเศรษฐกิจภาพรวม จากโครงสร้างการจ้างงาน และการลงทุนที่เปลี่ยนไป

โอกาสที่อังกฤษจะออกจาก EU มีสูงไหม?
จากการรวบรวมโพล 6 สำนักของแหล่งข่าวประชาชนที่อยากให้อังกฤษอยู่ใน EU อยู่ที่ 54% และโหวตออกจาก EU 46%  เปิดให้พนันว่า สุดท้าย อังกฤษจะอยู่หรือไม่อยู่ใน EU ซึ่งนักพนันเลือกข้างว่าอยู่ต่อ 52.95% ขณะที่อีก 47.05% เลือกว่าออกจาก EU
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน